P6_TA(2007)0096

Ασφάλεια κατά τη διεξαγωγή ποδοσφαιρικών αγώνων *

Νομοθετικό ψήφισμα του Ευρωπαϊκού Κοινοβουλίου, της 29ης Μαρτίου 2007, σχετικά με την πρωτοβουλία της Δημοκρατίας της Αυστρίας για την έγκριση απόφασης του Συμβουλίου που αφορά την τροποποίηση της απόφασης 2002/348/ΔΕΥ σχετικά με την ασφάλεια κατά τη διεξαγωγή ποδοσφαιρικών αγώνων με διεθνή διάσταση (10543/2006 — C6-0240/2006 — 2006/0806(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρωτοβουλία της Δημοκρατίας της Αυστρίας (10543/2006) [1],

- έχοντας υπόψη το άρθρο 34, παράγραφος 2, στοιχείο γ), της Συνθήκης ΕΕ,

- έχοντας υπόψη το άρθρο 39, παράγραφος 1, της Συνθήκης ΕΕ, σύμφωνα με το οποίο κλήθηκε από το Συμβούλιο να γνωμοδοτήσει (C6-0240/2006),

- έχοντας υπόψη τα άρθρα 93 και 51 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0052/2007),

1. εγκρίνει την πρωτοβουλία της Δημοκρατίας της Αυστρίας όπως τροποποιήθηκε·

2. καλεί το Συμβούλιο να τροποποιήσει αναλόγως το κείμενο·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να τροποποιήσει την πρωτοβουλία της Δημοκρατίας της Αυστρίας·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο, την Επιτροπή, καθώς και την κυβέρνηση της Δημοκρατίας της Αυστρίας.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΔΗΜΟΚΡΑΤΙΑ ΤΗΣΑΥΣ ΤΡΙΑΣ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

ΑΡΘΡΟ 1, ΣΗΜΕΙΟ 1, ΣΤΟΙΧΕΙΟ (Α)Άρθρο 2, παράγραφος 2 (απόφαση 2002/348/ΔΕΥ)

2. Το εθνικό γραφείο πληροφοριών ποδοσφαίρου έχει πρόσβαση, σύμφωνα προς τους ισχύοντες εθνικούς και διεθνείς κανόνες επί του θέματος, στις πληροφορίες που αφορούν δεδομένα προσωπικού χαρακτήρα επικίνδυνων οπαδών. | 2. Το εθνικό γραφείο πληροφοριών ποδοσφαίρου έχει πρόσβαση, σύμφωνα με την ισχύουσα εθνική και διεθνή νομοθεσία, στις πληροφορίες που αφορούν δεδομένα προσωπικού χαρακτήρα επικίνδυνων οπαδών. Τα δεδομένα αυτά υφίστανται επεξεργασία αποκλειστικά σε σχέση με αγώνες ποδοσφαίρου και δεν μπορούν να χρησιμοποιηθούν για οιεσδήποτε άλλες δραστηριότητες. |

Τροπολογία 2

ΑΡΘΡΟ 1, ΣΗΜΕΙΟ 1Α (νέο)Άρθρο 3, παράγραφος 3 (απόφαση 2002/348/ΔΕΥ)

| (1α)Το άρθρο 3, παράγραφος 3, αντικαθίσταται ως εξής:3.Η ανταλλαγή δεδομένων προσωπικού χαρακτήρα πραγματοποιείται σύμφωνα με την ισχύουσα εθνική και διεθνή νομοθεσία, λαμβανομένων υπόψη των αρχών της Σύμβασης του Συμβουλίου της Ευρώπης αριθ. 108, της 28ης Ιανουαρίου 1981, για την προστασία των προσώπων έναντι της αυτόματης επεξεργασίας δεδομένων προσωπικού χαρακτήρα και, ανάλογα με την περίπτωση, της σύστασης αριθ. R (87)15 της Επιτροπής Υπουργών του Συμβουλίου της Ευρώπης, της 17ης Σεπτεμβρίου 1987, για τη ρύθμιση της χρήσης των δεδομένων προσωπικού χαρακτήρα στον αστυνομικό τομέα. Η ανωτέρω ανταλλαγή πληροφοριών διεξάγεται με σκοπό την προετοιμασία και τη λήψη των ενδεδειγμένων μέτρων για την τήρηση του νόμου και της τάξης κατά τη διεξαγωγή ποδοσφαιρικής διοργάνωσης. Μπορεί ιδίως να πρόκειται για πληροφορίες σχετικές με άτομα που αποτελούν ή ενδέχεται να αποτελέσουν κίνδυνο για τη δημόσια τάξη και ασφάλεια. |

[1] EE C 164 της 15.7.2006, σ. 30.

--------------------------------------------------